ભગવાન જગન્નાથજીની ૧૪૧મી રથયાત્રા અષાઢી બીજે પવિત્ર પુષ્ય નક્ષત્રમાં અને ગજકેસરી યોગમાં નીકળશે. આ વર્ષે પણ ‘પહિંદ વિધિ’ કરી મુખ્યમંત્રી વિજયભાઈ રૂપાણી અને નાયબ મુખ્યમંત્રી નીતિનભાઈ પટેલ સવારે ૭.૦૦ વાગ્યે રથયાત્રાનો પ્રારંભ કરાવશે. અષાઢી બીજે સવારે ૪.૦૦ વાગ્યે મંગળા આરતી થશે. જેમાં ભાજપના રાષ્ટ્રીય અધ્યક્ષ અમિતભાઈ શાહ ઉપસ્થિત રહેશે. ભગવાન જગન્નાથજી મથુરા-બનારસથી લવાયેલા રજવાડી વસ્ત્રોમાં રાજા-મહારાજાના વેશમાં સજ્જ થઈને નગરચર્યાએ નીકળશે અને લોકોના ખબર-અંતર પૂછશે. જેમાં ૧૮ શણગારેલાં ગજરાજ, ભારતીય સંસ્કૃતિની ઝાંખી કરાવતી ૧૦૧ ટ્રકો, અંગ-કસરતનાં નિદર્શન કરાવતા ૩૦ અખાડા, ૧૮ ભજનમંડળીઓ અને ત્રણ બેન્ડવાજા પણ સામેલ છે.